Մարիո Պաշալիչ

**Մարիո Պաշալիչ** (, ), խորվաթ պրոֆեսիոնալ ֆուտբոլիստ։ Ներկայումս Չելսիից վարձավճարով հանդես է գալիս Ատալանտայի և Խորվաթիայի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Հայդուկ Սպլիտ
Պաշալիչը Հայդուկ Սպլիտի ակադեմիայի սան է։ Իր պրոֆեսիոնալ դեբյուտը նշեց 2013 թվականի ապրիլի 13-ին՝ փոխարինման մտնելով Ցիբալիայի դեմ խաղում։ 2013 թվականի ամռանը Պաշալիչը 4 տարվա պայմանագիրը կնքեց Հայդուկի հետ։ Իր առաջին գոլը խփեց հուլիսի 13-ին՝ Զադարի դեմ խաղում։ Առաջին հանդիպումը եվրոպական առաջնություններում Պաշալիչը անցկացրեց հուլիսի 18-ին՝ Եվրոպայի Լիգայի որակավորման երկրորդ փուլի Հորիզոնտ Տուրնովոյի դեմ խաղում։ Սեպտեմբերի 14-ին նա դուբլ ձևակերպեց Դինամո Զագրեբի դեմ խաղում՝ 2-0 հաշվով հաղթանակ պարգևելով Հայդուկին։ 2014 թվականի փետրվարի 8-ին խորվաթը 2 գոլ խփեց Սպլիտի դեմ խաղում։ Փետրվարի 14-ին Պաշալիչը գոլի և գոլային փոխանցման հեղինակ դարձավ Հրվատսկի Դրագովոլյացի դեմ խաղում՝ օգնելով իր թիմին հաղթել 2-1 հաշվով։ Մարտի 2-ին նա 2 գոլային փոխանցում տվեց Սլավեն Բելուպոյի դեմ խաղում։ Հայդուկ Սպլիտի կազմում Պաշալիչը անցկացրեց 38 հանդիպում՝ դառնալով 11 գոլի և 5 գոլային փոխանցման հեղինակ։

### Չելսի
2014 թվականի հուլիսի 9-ին Պաշալիչը տեղափոխվեց Չելսի։ Հուլիսի 22-ին նա 1 տարվա վարձավճարով միացավ Էլչեին։ Իր դեբյուտը Լա Լիգայում Պաշալիչը նշեց օգոստոսի 24-ին՝ Բարսելոնայի դեմ խաղում։ Իր առաջին գոլը խփեց 2015 թվականի ապրիլի 12-ին՝ Կորդովայի դեմ խաղում։ Մայիսի 3-ին նա գոլ խփեց Մալագայի դեմ հանդիպման 89-րդ րոպեին՝ օգնելով իր թիմին հաղթել 2-1 հաշվով։ Էլչեի կազմում Պաշալիչը անցկացրեց 35 հանդիպում՝ դառնալով 3 գոլի հեղինակ։

2015 թվականի հուլիսի 3-ին Պաշալիչը վարձավճարով միացավ Մոնակոյին, իսկ Ռադամել Ֆալկաոն Մոնակոյից վարձավճարով տեղափոխվեց Չելսի։ Իր դեբյուտը նշեց հուլիսի 28-ին՝ Չեմպիոնների Լիգայի որակավորման երրորդ փուլի Յանգ Բոյզի դեմ խաղում՝ այս խաղում դառնալով գոլի հեղինակ։ Առաջին հանդիպումը Լիգա 1-ում անցկացրեց օգոստոսի 8-ին՝ Նիսի դեմ խաղում։ Իր առաջին գոլը Ֆրանսիայի առաջնությունում խփեց հոկտեմբերի 16-ին՝ Օլիմպիկ Լիոնի դեմ խաղում։ 2015 թվականի նոյեմբերի 1-ին խորվաթը խփեց Անժեի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Մոնակոյի կազմում Պաշալիչը անցկացրեց 29 հանդիպում՝ դառնալով 7 գոլի հեղինակ։

2016 թվականի օգոստոսի 27-ին Պաշալիչը վարձավճարով տեղափոխվեց Միլան։ Իր դեբյուտը ակումբի կազմում նշեց հոկտեմբերի 30-ին՝ փոխարինելով Մբայե Նյանգին Պեսկարայի դեմ խաղում։ Առաջին հանդիպումը թիմի մեկնարկային կազմում անցկացրեց նոյեմբերի 6-ին՝ Պալերմոյի դեմ խաղում։ Իր առաջին գոլը խփեց դեկտեմբերի 4-ին՝ Կրոտոնեի դեմ խաղում։ Դեկտեմբերի 23-ին՝ Իտալիայի սուպերգավաթի Յուվենտուսի դեմ հանդիպման հետխաղյա 11-մետրանոցների հարվածաշարում Պաշալիչը իրացրեց Միլանի հաղթական 11-մետրանոցը՝ նվաճելով սուպերգավաթը։ 2017 թվականի փետրվարի 8-ին խորվաթը խփեց Բոլոնյայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Միլանի կազմում Պաշալիչը անցկացրեց 24 հանդիպում առաջնությունում՝ դառնալով 5 գոլի և 1 գոլային փոխանցման հեղինակ։

2017 թվականի օգոստոսի 2-ին Պաշալիչը 4 տարով երկարաձգեց իր պայմանագիրը Չելսիի հետ, ինչից հետո վարձավճարով միացավ Սպարտակ Մոսկվային։ Իր դեբյուտը Ռուսաստանի առաջնությունում նշեց օգոստոսի 6-ին՝ փոխարինելով Ալեքսանդր Սամեդովին Զենիտի դեմ խաղում։ Թիմի մեկնարկային կազմում առաջին հանդիպումը անցկացրեց օգոստոսի 9-ին՝ Արսենալ Տուլայի դեմ խաղում։ Իր առաջին գոլը խփեց օգոստոսի 12-ին՝ ԲԿՄԱ Մոսկվայի դեմ խաղում։ Առաջին հանդիպումը Չեմպիոնների Լիգայի խմբային փուլում Պաշալիչը անցկացրեց սեպտեմբերի 13-ին՝ Մարիբորի դեմ խաղում։ 2017 թվականի նոյեմբերի 27-ին նա գոլ խփեց Զենիտի դեմ խաղում՝ օգնելով իր թիմին հաղթել 3-1 հաշվով։ Սպարտակի կազմում Պաշալիչը անցկացրեց 32 հանդիպում՝ դառնակով 5 գոլի և 1 գոլային փոխանցման հեղինակ։

2018 թվականի հուլիսի 25-ին Պաշալիչը 1 տարվա վարձավճարով տեղափոխվեց Ատալանտա։ Իր դեբյուտը նշեց օգոստոսի 9-ին՝ փոխարինման մտնելով Եվրոպայի Լիգայի որակավորման 3-րդ փուլի Հապոել Հայֆայի դեմ խաղում և այս խաղում դառնալով գոլի և գոլային փոխանցման հեղինակ։ Իր առաջին գոլը Սերիա A-ում Ատալանտայի կազմում Պաշալիչը խփեց օգոստոսի 20-ին՝ Ֆրոզինոնեի դեմ խաղում։ 2019 թվականի հունվարի 20-ին խորվաթը 2 գոլային փոխանցում տվեց Ֆրոզինոնեի դեմ խաղում։ Ապրիլի 22-ին Պաշալիչը գոլ խփեց Նապոլիի դեմ հանդիպման 80-րդ րոպեին՝ 2-1 հաշվով հաղթանակ պարգևելով իր թիմին։ Մայիսի 15-ին նա փոխարինեց Մարտեն դե Ռոնին Իտալիայի գավաթի եզրափակչի Լացիոյի դեմ խաղում, սակայն Ատալանտան պարտվեց 2-0 հաշվով։ 2018-19 մրցաշրջանում Պաշալիչը անցկացրեց 42 հանդիպում՝ դառնալով 8 գոլի և 6 գոլային փոխանցման հեղինակ՝ օգնելով իր թիմին զբաղեցնել 3-րդ հորիզոնականը առաջնությունում և վաստակել տեղը Չեմպիոնների Լիգայում։

2019 թվականի հուլիսի 4-ին Պաշալիչը երկարաձգեց իր պայմանագիրը Չելսիի հետ մինչև 2022 թվականը և վարձավճարով վերադարձավ Ատալանտա։

## Միջազգային կարիերա
Պաշալիչը ներկայացրել է Խորվաթիան տարբեր տարիքային երիտասարդական հավաքականներում։ 2014 թվականի մայիսի 14-ին նա Նիկո Կովաչի կողմից ընդգրկվեց Խորվաթիայի ազգային հավաքականի՝ աշխարհի առաջնության համար նախնական 30-հոգանոց թիմում, սակայն դուրս մնաց վերջնական կազմից։ Իր դեբյուտը ազգային հավաքականում նշեց 2014 թվականի սեպտեմբերի 14-ին՝ փոխարինելով Լուկա Մոդրիչին Կիպրոսի դեմ ընկերական խաղում։ 2018 թվականի մայիսին Պաշալիչը կրկին ընդգրկվեց աշխարհի առաջնության համար նախնական կազմում, սակայն նորից չներառվեց վերջնական թիմում։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 8-ի դրությամբ*

### Միջազգային վիճակագրություն
*2019 թվականի հոկտեմբերի 8-ի դրությամբ*

## Նվաճումներ
### Ակումբային
**Միլան**

*Իտալիայի սուպերգավաթ. 2016

**Ատալանտա**

* Իտալիայի գավաթ. երկրորդ տեղ. 2018–19

### Անհատական
* Խորվաթիայի առաջնության խորհրդանշական հավաքական. 2014

## Ծանոթագրություններ

## Արտաքին հղումներ
* Պաշալիչի պաշտոնական Ֆեյսբուքի էջը
* Պաշալիչի պաշտոնական Ինստագրամի էջը
* Պաշալիչը transfermarkt-ում
* Պաշալիչը soccerbase.com-ում
* Պաշալիչը WhoScored.com կայքում
* Պաշալիչը Չելսիի պաշտոնական կայքում 
* Պաշալիչը Սպարտակ Մոսկվայի պաշտոնական կայքում
* Պաշալիչը ՈՒԵՖԱ-ի պաշտոնական կայքում
* Պաշալիչը Խորվաթիայի ֆուտբոլի ֆեդերացիայի կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Էլչեի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ